cyanic-selkie/wikianc huggingface dataset:
সংস্কৃতে বাইবেলের অনুবাদ
বর্তমান অবস্থা
যদিও কলকাতা ব্যাপটিস্ট মিশনারিরা প্রচুর উৎসাহ ও উদ্দীপনার সাথে সংস্কৃত ভাষায় বাইবেল প্রকাশ করেছিল, তবুও তাদের প্রচেষ্টাগুলি খুব একটা লাভ করতে পারেনি, আংশিকভাবে বাইরের ভাষাগুলিতে বাইবেল অনুবাদ প্রবাহের কারণেও প্রেসগুলি থেকে প্রকাশিত হয়েছিল। যদিও পাঠ্যের কিছু সংশোধন করা হয়েছিল, সংস্কৃত বাইবেল খাঁটি একাডেমিক প্রচেষ্টা হিসাবে রয়ে গেছে এবং এটি আর সক্রিয় প্রচারে নেই। এই অনুবাদগুলিতে খুব কমই সংশোধন হয়েছে এবং মূল খণ্ডগুলির মূল কোডেক্স কেবলমাত্র কয়েকটি পশ্চিমা গ্রন্থাগারের আর্কাইভে পাওয়া যায়। কেরালার কৃষ্ণপুরম প্রাসাদ সংস্কৃত বাইবেলের একটি অনুলিপিও রয়েছে বলে জানা গেছে।
বাইবেল সোসাইটি অফ ইন্ডিয়া এখনও সংস্কৃত ভাষায় নিউ টেস্টামেন্টের একটি সংস্করণ প্রকাশ করে। সংস্কৃত বাইবেলের ডিজিটাইজড কপি (উভয়ই নতুন নিয়ম এবং ওল্ড টেস্টামেন্টের চার খণ্ড) আর্কাইভ.অর্গে পাওয়া যায়
অনলাইন সংস্করণ
সংস্কৃত বাইবেল পর্যালোচনা করা এবং এটিকে অনলাইনে নিখরচায়ভাবে উপলব্ধ করার লক্ষ্যে, উইকি প্রকল্প http://sanskritbible.in/ ইন্টারনেটে উপলব্ধ আছে।
প্রকল্পটি কলকাতা ব্যাপটিস্ট মিশনারি কর্তৃক প্রকাশিত সংস্কৃত বাইবেলের ডিজিটালাইজড লিপির উপর ভিত্তি করে সংস্কৃত পাঠকে দেবনাগরী লিপিতে এনকোড করার জন্য স্বেচ্ছাসেবীদের উপর নির্ভর করেছে। সাইটটি সংস্কৃত বাইবেলের পাঠ্যগুলির সংশোধনকে এর অন্যতম লক্ষ্য হিসাবে উল্লেখ করেছে। নতুন টেস্টামেন্টের প্রতিলিপিটি বর্তমানে হাতে নেওয়া হয়েছে।
এই সাইটের অনুবাদে অনেক সমস্যা আছে৷
ছিন্নমস্তার অভিশাপ
থাম্ব|ছিন্নমস্তার অভিশাপ – ফেলুদা ফেরত ছিন্নমস্তার অভিশাপ সত্যজিৎ রায় রচিত ফেলুদা সিরিজের একটি উপন্যাস। ১৯৭৭ সালের প্রেক্ষাপটে এটি রচিত হয়।
পর্দায়
২০২০ সালের ২৫ ডিসেম্বর সৃজিত মুখোপাধ্যায়ের পরিচালনায় ফেলুদা ফেরত ওয়েব ধারাবাহিকের প্রথম মৌসুম হিসেবে এটি মুক্তি লাভ করে। কাহিনিটিকে মোট ৬টি পর্বে দেখানো হয়।
মুঘল সাম্রাজ্য
মুঘল সাম্রাজ্য (আরবী: سلطنة الهندية Sultanate Al Hindiyyah,, Mug̱ẖliyah Salṭanat, , Gūrkāniyān ) ছিল ভারত উপমহাদেশের একটি সাম্রাজ্য। প্রায় দুই শতাব্দী ধরে সাম্রাজ্য পশ্চিমে সিন্ধু অববাহিকার বাইরের প্রান্ত, উত্তর-পশ্চিমে আফগানিস্তান এবং উত্তরে কাশ্মীর, পূর্বে বর্তমান আসাম ও বাংলাদেশের উচ্চভূমি এবং দক্ষিণ ভারতের ডেকান মালভূমির উপভূমি পর্যন্ত বিস্তৃত ছিল। মুঘল সাম্রাজ্য মূলত পারস্য ও মধ্য এশিয়ার ভাষা, শিল্প ও সংস্কৃতি দ্বারা প্রভাবিত ছিল।
পানিপথের প্রথম যুদ্ধে ইবরাহিম লোদির বিরুদ্ধে বাবরের জয়ের মাধ্যমে মুঘল সাম্রাজ্যের সূচনা হয়। মুঘল সম্রাটরা ছিলেন মধ্য এশিয়ার তুর্কো-মঙ্গোল বংশোদ্ভূত। তারা চাঘতাই খান ও তৈমুরের মাধ্যমে চেঙ্গিস খানের বংশধর। ১৫৫৬ সালে আকবরের ক্ষমতারোহণের মাধ্যমে মুঘল সাম্রাজ্যের ধ্রূপদী যুগ শুরু হয়। আকবর ও তার ছেলে জাহাঙ্গীরের শাসনামলে ভারতে অর্থনৈতিক প্রগতি বহুদূর অগ্রসর হয়। আকবর অনেক হিন্দু রাজপুত রাজ্যের সাথে মিত্রতা করেন। কিছু রাজপুত রাজ্য উত্তর পশ্চিম ভারতে মুঘলদের বিরুদ্ধে প্রতিরোধ জারি রাখে কিন্তু আকবর তাদের বশীভূত করতে সক্ষম হন। মুঘল সম্রাটরা মুসলিম ছিলেন তবে জীবনের শেষের দিকে শুধুমাত্র সম্রাট আকবর ও তার পুত্র সম্রাট জাহাঙ্গীর নতুন ধর্ম দীন-ই-ইলাহির অনুসরণ করতেন।
মুঘল সাম্রাজ্যর কাঠামো, যাইহোক, কখনও কখনও বাবরের নাতি আকবরএর শাসনের তারিখ ১৬০০ থেকে ধরা হয়। এই সাম্রাজ্যিক কাঠামো ১৭২০ সাল পর্যন্ত স্থায়ী হয়, শেষ প্রধান সম্রাট আওরঙ্গজেবের মৃত্যুর আগ পর্যন্ত। তার রাজত্বকালে সাম্রাজ্যতার সর্বোচ্চ ভৌগোলিক ব্যাপ্তি অর্জন করে। পরবর্তীতে হ্রাস, বিশেষ করে ভারতে ইস্ট ইন্ডিয়া কোম্পানি শাসনামলে, পুরাতন দিল্লি এবং তার আশেপাশের অঞ্চলে, ১৮৫৭ সালের ভারতীয় বিদ্রোহের পর ব্রিটিশ রাজ দ্বারা আনুষ্ঠানিকভাবে সাম্রাজ্য ভেঙ্গে যায়।
শাহজাহানের যুগে মুঘল স্থাপত্য এর স্বর্ণযুগে প্রবেশ করে। তিনি অনেক স্মৃতিসৌধ, মাসজিদ, দুর্গ নির্মাণ করেন যার মধ্যে রয়েছে আগ্রার তাজমহল, মোতি মসজিদ, লালকেল্লা, দিল্লি জামে মসজিদ। আওরঙ্গজেবের শাসনামলে মুঘল সাম্রাজ্যের সীমানা সর্বোচ্চ পর্যায়ে পৌছায়। শিবাজী ভোসলের অধীনে মারাঠাদের আক্রমণের ফলে সাম্রাজ্যের অবনতি শুরু হয়। আওরঙ্গজেবের সময় দক্ষিণ ভারত জয়ের মাধ্যমে ৩.২ মিলিয়ন বর্গ কিলোমিটারের বেশি অঞ্চল মুঘল সাম্রাজ্যের অন্তর্গত হয়। এসময় সাম্রাজ্যের জনসংখ্যা ছিল ১৫০ মিলিয়নের বেশি যা তৎকালীন পৃথিবীর জনসংখ্যার প্রায় এক চতুর্থাংশ এবং জিডিপি ছিল ৯০ বিলিয়ন ডলারের বেশি।
১৮শ শতাব্দীর মধ্যভাগ নাগাদ মারাঠারা মুঘল সেনাবাহিনীর বিপক্ষে সফলতা লাভ করে এবং দক্ষিণাত্য থেকে বাংলা পর্যন্ত বেশ কিছু মুঘল প্রদেশে বিজয়ী হয়। সাম্রাজ্যের প্রশাসনিক ও অর্থনৈতিক প্রক্রিয়ার দুর্বলতার কারণে অভ্যন্তরীণ অসন্তোষ সৃষ্টি হয় যার ফলে বিভিন্ন প্রদেশ কার্যত স্বাধীন হয়ে পড়ে। ১৭৩৯ সালে কারণালের যুদ্ধে নাদির শাহের বাহিনীর কাছে মুঘলরা পরাজিত হয়। এসময় দিল্লি লুন্ঠিত হয়। পরের শতাব্দীতে মুঘল শক্তি ক্রমান্বয়ে সীমিত হয়ে পড়ে এবং শেষ মুঘল সম্রাট দ্বিতীয় বাহাদুর শাহের কর্তৃত্ব শুধু শাহজাহানাবাদ শহরে সীমাবদ্ধ হয়ে পড়ে। সিপাহী বিদ্রোহের সমর্থনে তিনি একটি ফরমান জারি করেছিলেন। সিপাহী বিদ্রোহ ব্যর্থ হলে ব্রিটিশ ইস্ট ইন্ডিয়া কোম্পানি তার বিরুদ্ধে রাজদ্রোহীতার অভিযোগ এনে কারাবন্দী করেছিল। শেষে তিনি রেঙ্গুনে নির্বাসিত হন এবং সেখানেই মারা যান।
নাম সমূহ
সমসাময়িকরা বাবরের প্রতিষ্ঠিত সাম্রাজ্যকে 'তিমুরি' বা 'তৈমুরী' সাম্রাজ্য বলে উল্লেখ করেছেন যা মুঘলরা নিজেরাও ব্যবহার করত। মুগল সাম্রাজ্যের অন্য একটি নাম ছিল হিন্দোস্তান ہندوستان, যা আইন-ই-আকবরীতে নথিভুক্ত রয়েছে এবং যা সাম্রাজ্যটির জন্য একটি সরকারী নামের নিকটতম হিসেবে বর্ণিত হয়েছে। মুগল প্রশাসনিক নথিতে সাম্রাজ্যকে বিলাদ-ই-হিন্দোস্তান (ফার্সি: بِلادِ ہندوستان), বা হিন্দুস্তান দেশ এবং বিলায়ত-ই-হিন্দোস্তান (ফার্সি: وِلايتِ ہندوستان) বা হিন্দোস্তান আধিপত্য হিসেবে উল্লেখিত হয়েছে। পাশ্চাত্যে 'মুঘল' (বা 'মোঘুল' Mogul) শব্দটি সম্রাট ও বৃহৎ অর্থে সাম্রাজ্য বোঝাতে ব্যবহৃত হত।  মঙ্গোল শব্দের আরবি ও ফারসি অপভ্রংশ থেকে 'মোগল' (বা মুগুল/মোগুল "مغول") শব্দটি এসেছে।
তবে বাবরের পূর্বপুরুষরা সাবেক মঙ্গোলদের চেয়ে ফারসি সংস্কৃতি দ্বারা বেশি প্রভাবিত ছিলেন। এছাড়াও আরবী ভাষায় এ সাম্রাজ্যের নাম ছিল সল্তনাত আল হিন্দীয়া (আরবী:سلطنة الهندية ) যা সম্রাট আরঙ্গজেবের শাহী উপাধী হতে প্রমাণিত হয়৷
ইতিহাস
বাবর মুঘল সাম্রাজ্যের প্রতিষ্ঠা করেন। তিনি ছিলেন মধ্য এশিয়ার তুর্কো-মঙ্গোল বংশোদ্ভূত শাসক। বাবার দিক থেকে তিনি তৈমুর লং ও মায়ের দিক থেকে চেঙ্গিস খানের বংশধর ছিলেন। মধ্য এশিয়া থেকে বিতাড়িত হয়ে বাবর ভারতে ভাগ্য নির্মাণে নিয়োজিত হন। তিনি নিজেকে কাবুলের শাসক হিসেবে প্রতিষ্ঠা করেন এবং আফগানিস্তান থেকে খাইবার পাস হয়ে ভারতে প্রবেশ করেন। পানিপথের যুদ্ধে বিজয়ের পর বাবরের সেনাবাহিনী উত্তর ভারতের অধিকাংশ এলাকা জয় করে নেয়। তবে শাসন পাকাপোক্ত করতে অনেক সময় লেগে যায়। অস্থিতিশীলতা তার ছেলে হুমায়ুনের সময়ও ছড়িয়ে পড়ে। হুমায়ুন দিগ্বিজয়ী সেনাপতি শেরশাহ কর্তৃক ক্ষমতাচ্যুত হয়ে ভারত থেকে পারস্যে পালিয়ে যান। হুমায়ুনের সাথে পারস্যের সাফাভিদের কূটনৈতিক সম্পর্ক স্থাপিত হয় এবং মুঘল সাম্রাজ্যে পারসীয় সাংস্কৃতিক প্রভাব বৃদ্ধি পেতে থাকে। সাফাভিদের সহায়তায় হুমায়ুন মুঘলদের ক্ষমতা পুনঃপ্রতিষ্ঠা করেন। কিছুকাল পর নিজস্ব গ্রন্থাগারে ঘটা এক দুর্ঘটনায় হুমায়ুনের মৃত্যু হলে তার ছেলে আকবর অপ্রাপ্তবয়স্ক অবস্থায় সিংহাসনে বসেন। আকবরের অভিভাবক বৈরাম খান ভারতে মুঘল সাম্রাজ্যের ভিত্তি মজবুত করতে আকবরের সহায়তা করেছেন।
যুদ্ধ ও কূটনীতির মাধ্যমে আকবর সাম্রাজ্যকে সবদিকে ছড়িয়ে দিতে সক্ষম হন। তিনি ভারতের সামাজিক গোষ্ঠীর সামরিক অভিজাতদের থেকে তার প্রতি অনুগত নতুন অভিজাত শ্রেণী গড়ে তোলেন। তিনি উন্নত সরকার ব্যবস্থা ও সাংস্কৃতিক উন্নয়নে অবদান রেখেছেন। আকবর ইউরোপীয় বাণিজ্য কোম্পানিগুলোর সাথে বাণিজ্য বৃদ্ধি করেছেন। বিভিন্ন ধর্মীয় সম্প্রদায়ের পার্থক্য দূর করার জন্য আকবর দীন-ই-ইলাহি নামক নতুন ধর্ম তৈরি করেছিলেন। তবে এই ধর্ম প্রসিদ্ধ হয়নি। আকবরের ছেলে সম্রাট জাহাঙ্গীর সমৃদ্ধির সাথে শাসন করেছেন। তবে জাহাঙ্গীর মাদকাসক্ত ছিলেন। তার রাষ্ট্রীয় কাজে অনীহা দেখে দরবারের প্রভাবশালীরা তার সন্তান খুররম ও শাহরিয়ারের পক্ষ নিয়ে দু'দলে বিভক্ত হয়ে বিদ্রোহ করে। বিদ্রোহীদের প্রভাবে পড়ে যান জাহাঙ্গীর। অবশেষে খুররম শাহজাহান হিসেবে মুঘল সিংহাসনে আরোহণ করেন শাহজাহানের শাসনকাল মুঘল দরবারের জাকজমকের জন্য প্রসিদ্ধ। এসময় অনেক বিলাসবহুল ইমারত নির্মিত হয় যার মধ্যে তাজমহল অন্যতম। এসময় দরবারের রক্ষণাবেক্ষণের খরচ রাজস্ব আয়ের চেয়ে বেশি ছিল।
বৃদ্ধ সম্রাট অসুস্থ হবার পর তার বড় ছেলে দারা শিকোহ উত্তরাধিকারী হন। সিংহাসন নিয়ে শাহজাহানের ছেলেদের মধ্যে প্রতিদ্বন্দ্বিতায় অন্যান্যদের পরাজিত করে শেষপর্যন্ত আওরঙ্গজেব জয়ী হন। দারা শিকোহকে মৃত্যুদণ্ড দেয়া হয়। মারাত্মক অসুস্থ হওয়া সত্ত্বেও রাজনৈতিক কর্মকাণ্ডে প্রভাব বিস্তার করায় আওরঙ্গজেব শাহজাহানকে গৃহবন্দী করেন। আওরঙ্গজেবের সময় মুঘল সাম্রাজ্যের রাজনৈতিক কর্তৃত্ব অনেক বৃদ্ধি পায়। তিনি প্রায় সমগ্র দক্ষিণ এশিয়াকে মুঘল সাম্রাজ্যের সরাসরি অধীনে নিয়ে আসেন। ১৭০৭ সালে তার মৃত্যুর পর সাম্রাজ্যের অনেক অংশ বিদ্রোহ করতে শুরু করে। আওরঙ্গজেবের ছেলে প্রথম বাহাদুর শাহ প্রশাসন সংস্কার করতে সচেষ্ট হয়েছিলেন। তবে ১৭১২ সালে তার মৃত্যুর পর মুঘল সাম্রাজ্য বিশৃঙ্খল অবস্থায় পড়ে। ১৭১৯ সালে চারজন দুর্বল সম্রাট পরপর শাসন করেছেন।
সম্রাট দ্বিতীয় শাহ আলম মুঘল কর্তৃত্ব পুনপ্রতিষ্ঠার জন্য প্রচেষ্টা চালান। কিন্তু তাকে বাইরের শক্তির উপর নির্ভর করতে হয়। এদের মধ্যে ছিলেন আফগানিস্তানের আমির আহমেদ শাহ আবদালি। ১৭৬১ সালে আবদালির নেতৃত্বাধীন আফগান ও মারাঠা সাম্রাজ্যের মধ্যে পানিপথের তৃতীয় যুদ্ধ সংঘটিত হয়। পানিপথের তৃতীয় যুদ্ধে মারাঠারা পরাজিত হলেও ১৭৭১ সালে মারাঠারা আফগান-মুঘলদের কাছ থেকে দিল্লি পুনর্দখল করে নেয় এবং ১৭৮৪ সালে তারা আনুষ্ঠানিকভাবে দিল্লিতে সম্রাটের রক্ষক হয়ে উঠে। তৃতীয় ইঙ্গ-মারাঠা যুদ্ধের আগ পর্যন্ত এই অবস্থা বজায় ছিল। এরপর ব্রিটিশ ইস্ট ইন্ডিয়া কোম্পানি মুঘল রাজবংশের রক্ষক হয়। সিপাহী বিদ্রোহের ব্যর্থতার পর শেষ মুঘল সম্রাটকে ক্ষমতাচ্যুত করে নির্বাসনে পাঠানো হয়। এরপর ইংল্যান্ডের রাণী ভিক্টোরিয়াকে ভারত সম্রাজ্ঞী ঘোষণা করা হয়।
পতন
ইতিহাসবিদরা মুঘল সাম্রাজের পতনের বেশ কিছু কারণ উল্লেখ করেন। অর্থনৈতিক দিক থেকে সাম্রাজ্যে প্রধান কর্মচারী, আমিরদের বেতন দিতে প্রয়োজনীয় রাজস্ব ছিল না(তথ্যসূত্র প্রয়োজন)। আঞ্চলিক শাসকদের উপর সম্রাট নিজের নিয়ন্ত্রণ হারিয়ে ফেলেছিলেন। সেনাবাহিনীকে অধিক মাত্রায় আগ্রাসী মারাঠাদের বিরুদ্ধে দীর্ঘদিনব্যপী চলমান যুদ্ধে অবতীর্ণ হতে হয় ফলে তারা মনোবল হারিয়ে ফেলে। ফররুখসিয়ারের মৃত্যুর পর স্থানীয় শাসকরা ক্ষমতা নিতে শুরু করে।
১৯৭০ এর দশক থেকে ইতিহাসবিদরা বেশ কয়েকভাবে পতনকে ব্যাখ্যা করেছেন। মনস্তাত্ত্বিক ব্যাখ্যায় দেখা যায় উচ্চশ্রেণীর মধ্যে অসাধুতা, অত্যধিক বিলাসিতা এবং সংকীর্ণ দৃষ্টিভঙ্গি শাসকদের বাহ্যিক হুমকির ব্যাপারে অপ্রস্তুত করে তোলে। একটি মার্ক্সবাদী মতানুযায়ী, ধনীদের হাতে কৃষকদের নিপীড়নের কারণে শাসনের প্রতি জনসমর্থন কমে যায়। আরেকটি মতানুযায়ী হিন্দু ধনী সম্প্রদায় মুঘল সাম্রাজ্যের বদলে মারাঠা ও ব্রিটিশদের অর্থসহায়তা প্রদান করে। ফলে নানান আঞ্চলিক শক্তির উত্থান হয় । তৃতীয়়়ত তরা ধর্মীয় মতানুসারে   শাসনে রাজপুতরা মুসলিম শাসনের  বিরুদ্ধে বিদ্রোহ করেছিল। তবে চূড়ান্ত মত হিসেবে অন্যান্য পণ্ডিতরা বলেন যে সাম্রাজ্যের অত্যধিক সমৃদ্ধি প্রদেশগুলোকে অধিক মাত্রায় স্বাধীনতা অর্জনে উৎসাহ যোগায় এবং রাজ দরবারকে দুর্বল করে তোলে।
দক্ষিণ এশিয়ার শিল্প ও সংস্কৃতি
ভারত উপমহাদেশে মুঘলরা অনন্য স্থাপত্য শৈলী দান করেছে। এসময়ে নির্মিত অনেক স্থাপত্য নিদর্শন ইউনেস্কো বিশ্ব ঐতিহ্যের অংশ হিসেবে ঘোষিত হয়েছে। তাজমহল মুঘল স্থাপত্যের উৎকৃষ্ট উদাহরণ। অন্যান্য বিশ্ব ঐতিহ্যের মধ্যে রয়েছে হুমায়ুনের মাজার, ফতেহপুর সিক্রি, লালকেল্লা, আগ্রা দুর্গ ও লাহোর দুর্গ। ভারত, পাকিস্তান, বাংলাদেশ, আফগানিস্তানের অনেক অঞ্চল যেমন আগ্রা, আওরঙ্গবাদ, দিল্লি, ঢাকা, ফতেহপুর সিক্রি, জয়পুর, লাহোর, কাবুল, শেখপুরে মুঘল স্থাপত্যের নিদর্শন ছড়িয়ে রয়েছে।
সংস্কৃতির ক্ষেত্রে মুঘলদের অবদান রয়েছে। কেন্দ্রীয় সরকার ব্যবস্থায় অনেক ক্ষুদ্র রাজ্য পরস্পর নিকটে আসে। পারস্যের শিল্প ও সংস্কৃতি ভারতীয় শিল্প ও সংস্কৃতির সাথে যুক্ত হয়। আরব ও তুর্কীয় অধ্যুষিত অঞ্চলসমূহে নতুন বাণিজ্য রুট চালু হয়। মুঘল রান্না ভারত উপমহাদেশের একটি বিশেষত্ব। ভারতীয় স্থাপত্য যেমন রাজপুত ও শিখ শাসকদের প্রাসাদে মুঘল স্থাপত্যের প্রভাব লক্ষ্য করা যায়। এছাড়াও বাগান তৈরিতে মুঘলদের গুরুত্বপূর্ণ অবদান আছে। মুঘল সাম্রাজ্যের অংশসমূহ বর্তমানে বিভিন্ন রাষ্ট্রে বিভক্ত হলেও এর প্রভাব লক্ষ্য করা যায়।
উর্দু ভাষা
ফারসি প্রধান এবং সরকারি ভাষা হলেও পরবর্তী সময়ে উর্দু অভিজাত শ্রেণীর ভাষা হয়ে উঠে। উর্দু ভাষা ফারসি ও আরবি প্রভাবিত এবং তা নাস্তালিক লিপিতে লেখা হয়। হিন্দি ও উর্দুর মিল থাকলেও শব্দভান্ডারের দিক থেকে দুইটি ভাষা পৃথক। হিন্দি শব্দ সংস্কৃত প্রভাবিত আর উর্দু আরবি, ফারসি, তুর্কীয় ভাষা প্রভাবিত। বর্তমানে উর্দু পাকিস্তানের জাতীয় ভাষা এবং ভারতের একটি গুরুত্বপূর্ণ সহসরকারি ভাষা।
মুঘল সমাজ
মুঘল শাসনামলে ভারতের অর্থনীতি সমৃদ্ধশালী ছিল। এসময় সড়ক নির্মাণ, একক মুদ্রা ব্যবস্থা চালু ও রাষ্ট্রের একত্রীকরণ হওয়ায় অর্থনীতি লাভবান হয়। কৃষি ও উৎপাদিত পণ্য বিশ্বব্যপী বিক্রি হত। জাহাজ নির্মাণ, কাপড় প্রস্তুতি ইত্যাদি এসময় গুরুত্বপূর্ণ শিল্প ছিল। মক্কায় হাজিদের নিয়ে যাওয়ার জন্য মুঘলদের ক্ষুদ্র নৌবহর ছিল। এছাড়া এর মাধ্যমে আরব ঘোড়া আমদানি করা হত। নদীপথে সেনা পরিবহন এবং বিদ্রোহীদের সাথে লড়াইয়ের জন্য নদীতে নৌবহর ছিল। এর নৌ সেনাপতিদের মধ্যে ছিলেন ইয়াহিয়া সালেহ, মুনাওয়ার খান ও মুহাম্মদ সালেহ কামবোহ। মুঘলদের সময় সিদি সম্প্রদায়ের নাবিকেরা চীন ও পূর্ব আফ্রিকান উপকূলগামী জাহাজে ব্যক্তিগত বাণিজ্যের জন্য বণিকদের নিয়ে জাহাজ চালনা করত।
মুঘল আমলে শহরের উন্নতি হয়। অনেক ক্ষেত্রে শহরগুলো ছিল সামরিক ও রাজনৈতিক কেন্দ্র, উৎপাদন বা বাণিজ্যিক কেন্দ্র নয়। সরকারি কর্মকর্তাদের জন্য প্রয়োজনীয় উৎপাদকরা শহরাঞ্চলে বসবাস করত। অধিকাংশ শিল্প ছিল শহরের বাইরে গ্রাম অঞ্চলে। মুঘলরা প্রত্যেক প্রদেশে মক্তব গড়ে তোলে। এখানে কুরআন ও ইসলামি আইন শিক্ষা দেয়া হত।
মুঘলদের অধীনে বাংলা প্রদেশ বিশেষভাবে সমৃদ্ধশালী হয়। ব্রিটিশ ইস্ট ইন্ডিয়া কোম্পানির হাতে বাংলার নিয়ন্ত্রণ চলে যাওয়ার আগ পর্যন্ত এই সমৃদ্ধি বজায় ছিল।
আলকেমি
শেখ দীন মুহাম্মদ মুঘল আলকেমি নিয়ে জ্ঞান অর্জন করেছিলেন। শ্যাম্পু তৈরির প্রক্রিয়া তার জানা ছিল। এছাড়াও তিনি মুঘল সম্রাট দ্বিতীয় শাহ আলম এবং দিল্লি ও এলাহাবাদের সমৃদ্ধ বর্ণনার নিয়ে লেখার জন্য পরিচিত। মুঘল সাম্রাজ্যের জৌলুসের কথা তিনি লিপিবদ্ধ করেছেন। শেখ দীন মুহাম্মদ রাজা চতুর্থ জর্জ এবং চতুর্থ উইলিয়াম উভয়ের শ্যাম্পু সার্জন হিসেবে দায়িত্ব পালন করেছেন।
প্রযুক্তি
পারসিয়ান পণ্ডিত ও যন্ত্রপ্রকৌশলী ফতুল্লাহ শিরাজী সম্রাট আকবরের জন্য কয়েক ব্যারেল বিশিষ্ট বন্দুক তৈরি করেছিলেন। আকবর সর্বপ্রথম ধাতব সিলিন্ডারের রকেট ব্যবহার করেন। সানবালের যুদ্ধের সময় যুদ্ধ হাতির বিরুদ্ধে এগুলো ব্যবহৃত হয়। ১৬৫৭ সালে মুঘল সেনাবাহিনী বিদার অবরোধের সময় রকেট ব্যবহার করে। আওরঙ্গজেবের সেনারা দেয়ালের উপর রকেট ও গ্রেনেড ছুড়তে থাকে। বারুদের ভান্ডারে রকেট আঘাত করলে সিদি মারজান মারাত্মকভাবে আহত হন। ২৭ দিন তুমুল লড়াইয়ের পর বিদার মুঘলদের হাতে আসে।
স্থাপত্য
মুঘলরা ভারতীয় উপমহাদেশে তাদের অনন্য ইন্দো-ফার্সি স্থাপত্যের বিকাশের সঙ্গে বড়সড় অবদান রেখেছে। মুঘল শাসনামলে অনেক স্মৃতিসৌধ নির্মিত হয়েছিল মুসলিম সম্রাটদের দ্বারা, বিশেষ করে শাহ জাহান, যেমন তাজ মহল — ভারতের মুসলিম শিল্পের রত্ন হিসেবে বিবেচিত ইউনেস্কো ওয়ার্ল্ড হেরিটেজ সাইট এবং বিশ্বের ঐতিহ্যের সর্বজনীন সমাদৃত মাস্টারপিস।, বছরে ৭০-৮০ লাখ অনন্য দর্শক আকর্ষণ করে। রাজবংশের তৈরি প্রাসাদ, সমাধি, উদ্যান ও দুর্গগুলি আজ আগ্রা, ঔরঙ্গাবাদ, দিল্লি, ঢাকা, ফতেপুর সিক্রি, জয়পুর, লাহোর, কাবুল, শেখপুরা সহ ভারত, পাকিস্তান, আফগানিস্তান ও বাংলাদেশের আরও অনেক শহরে দাঁড়িয়ে ।
ফেলুদা প্লাস ফেলুদা
ফেলুদা প্লাস ফেলুদা, সত্যজিৎ রায় রচিত গোয়েন্দা কাহিনী ফেলুদা সিরিজের একটি বই। এই বই তে দুটি গল্প রয়েছে ১.লন্ডনে ফেলুদা (গল্প) এবং ২.গোলাপী মুক্তা রহস্য (গল্প)
কাসিডাকারি (সূচিকর্ম)
কাসিডাকারি (কাশিদা, কাশিদা-কড়ি) ভারতের কাশ্মীর, বিহার, পাঞ্জাব এবং হিমাচলে প্রচলিত এক প্রকার সূচিকর্ম শিল্প।
নাম
স্থানীয় ভাষায় এই সূচিকর্মের নাম কাশিদা। সূচিকর্ম বা কাসিডাকারিকে পাঞ্জাবি এবং এবং হিন্দি ভাষায় বলা হয় কাশিদা-কারি। এটি কাসিদাকারী নামেও পরিচিত।
কৌশল এবং সেলাই
কাশিদার কাজে বিভিন্ন ধরনের সেলাই যেমন রিফুকর্ম, ডাল সেলাই, সাটিন স্টিচ এবং চেইন সেলাই অন্তর্ভুক্ত। কাশিদার মূল উপাদান হ'ল সাদা, নীল, হলুদ, বেগুনি, লাল, সবুজ এবং কালো রঙের বিভিন্ন ধরনের সুতি, উল বা রেশম। সূচিকর্ম করার উপাদানটির সাথে সেলাইয়ের ধরন পৃথক হতে পারে। দো-রুখাল সূচিকর্মের (চাম্বা কাসিডাকারী) নিজস্ব বৈশিষ্ট্য রয়েছে যা একে ভারতের অন্যান্য সূচিকর্ম থেকে পৃথক করেছে।
সুজনি
সুজনি সেলাই ব্যবহৃত হয় যখন উভয় পাশেই চয়েস শালের মতোই অভিন্নতার প্রয়োজন হয়।
জালাকদোজি
জালাকদোজি চেইন সেলাই করতে হুক বা আরি ব্যবহার করা হয়। একটি হুক দিয়ে সম্পন্ন চেইন সেলাই চোগাস (জোব্বা) চাদরের দীর্ঘ প্রবাহমান নকশায় পাওয়া যায়।
জরি সুতো
কাসিডার এক ধরন কাশ্মীরি কাউচিংয়ে জরি সুতো কাপড়ের উপর এক নকশা বরাবর ফেলে অন্য সুতোর সাথে জুড়ে দেয়া হয়।
ব্যবহার
পোশাক, ফিরান, শাল, রুমাল এবং বিভিন্ন গৃহস্থালীর সামগ্রী যেমন বিছানার চাদর, কুশন ঢাকা, ল্যাম্পশেডস, ব্যাগ এবং অন্যান্য আনুষঙ্গিক জিনিসগুলি সাজানোর জন্য ব্যবহার করা হয়।
আরো দেখুন
চাম্বা রুমাল, একটি সূচিকর্মের হস্তশিল্প, যা চাম্ব রাজ্যের প্রাক্তন শাসকদের পৃষ্ঠপোষকতায় প্রচলিত হয়েছিল।
মীরসরাই অর্থনৈতিক অঞ্চল
মীরসরাই অর্থনৈতিক অঞ্চল বাংলাদেশের একটি শিল্প অর্থনৈতিক অঞ্চল। এটি চট্টগ্রামের মীরসরাই উপজেলার ইছাখালী ইউনিয়নের সাধুর চর, শীল চর, মোশাররফ চর ও পীরের চর এলাকায় অবস্থিত। বর্তমানে এটি নির্মাধীন। এটি ৩০,০০০ একর জমিতে নির্মিত হচ্ছে এবং বাংলাদেশ অর্থনৈতিক অঞ্চল আইন, ২০১০-এর অধীনে বাংলাদেশ অর্থনৈতিক অঞ্চল কর্তৃপক্ষ (বেজা) দ্বারা পরিচালিত।
২৪ জানুয়ারি ২০১৮ সালে, বঙ্গবন্ধু আন্তর্জাতিক সম্মেলন কেন্দ্রে অনুষ্ঠিত ‘বেপজা আন্তর্জাতিক বিনিয়োগ সম্মেলন ২০১৮’ এর মঞ্চ থেকে ভিডিওর মাধ্যমে প্রধানমন্ত্রী শেখ হাসিনা বঙ্গবন্ধু শেখ মুজিব শিল্প নগরে ১১৫০ একর জমিতে ‘বেপজা অর্থনৈতিক অঞ্চল’-এর ভিত্তি ফলক উম্মোচন করেন। পরে বেপজা অর্থনৈতিক অঞ্চলে ভৌত অবকাঠামো নির্মাণের লক্ষ্যে ‘বেপজা অর্থনৈতিক অঞ্চল, মীরসরাই-১ম পর্যায়’ প্রকল্পটি ১৮ সেপ্টেম্বর ২০১৮ সালে একনেক সভায় অনুমোদিত হয়।
উপজেলা
উপজেলা হল একটি প্রশাসনিক বিভাগ যা সাধারণত জেলা থেকে আয়তনে ছোট এবং এটি জেলার ক্ষুদ্রতম অংশবিশেষ।
ডোনাল্ড ওকনর
ডোনাল্ড ডেভিড ডিক্সন রোনাল্ড ওকনর (Donald David Dixon Ronald O’Connor; ২৮ আগস্ট ১৯২৫ – ২৭ সেপ্টেম্বর ২০০৩) ছিলেন একজন মার্কিন নৃত্যশিল্পী, গায়ক ও অভিনেতা। তিনি গ্লোরিয়া জিন, পেগি রায়ান ও ফ্রান্সিস দ্য টকিং মিউলের সাথে কয়েকটি চলচ্চিত্রে অভিনয় করে খ্যাতি অর্জন করেন।
তিনি সিঙিন ইন দ্য রেইন (১৯৫২) চলচ্চিত্রে কসমো ব্রাউন চরিত্রে অভিনয়ের জন্য সর্বাধিক পরিচিত। এই কাজের জন্য তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন।
প্রারম্ভিক জীবন
ওকনর ১৯২৫ সালের ২৮শে আগস্ট ইলিনয় অঙ্গরাজ্যের শিকাগোর সেন্ট এলিজাবেথ হাসপাতালে জন্মগ্রহণ করেন। তার পৈতৃক নিবাস ইলিনয়ের ড্যানভিল শহরে। তার পিতা জন এডওয়ার্ড চাক ওকনর এবং মাতা এফি আইরিন (প্রদত্ত নাম: ক্রেন)। তারা দুজনেই ভডেভিল অভিনয়শিল্পী ছিলেন। তার পিতার পরিবার আয়ারল্যান্ড হতে মার্কিন যুক্তরাষ্ট্রে আসে। ওকনরের যখন দুই বছর বয়স, তখন তিনি ও তার সাত বছর বয়সী বোন আর্লেন কানেটিকাটের হার্টফোর্ডে এক গাড়ি দুর্ঘটনার কবলে পড়েন। ওকনর বেঁচে গেলেও তার বোন মারা যান। কয়েক সপ্তাহ পরে ম্যাসাচুসেটসের ব্রকটনে মঞ্চে নৃত্যকালীন তার পিতা হার্ট অ্যাটাকে আক্রান্ত হয়ে মারা যান।
কর্মজীবন
ওকনর ১৯৩৭ সালে ১১ বছর বয়স থেকে চলচ্চিত্রে অভিনয় শুরু করেন। তার প্রথম চলচ্চিত্র ছিল কলাম্বিয়াস ইট ক্যান্ট লাস্ট ফরেভার (১৯৩৭)। তিনি ১৯৩৯ সালে মিলিয়ন ডলার লেগস চলচ্চিত্রে বেটি গ্রেবলের সাথে এবং বিউ গেস্টে চলচ্চিত্রে গ্যারি কুপারের অভিনীত চরিত্রে কৈশোরের চরিত্রে অভিনয় করেন। তিনি বয় ট্রাবল চলচ্চিত্রের অনুবর্তী পর্ব নাইট ওয়ার্ক (১৯৩৯) ও ডেথ অব আ চ্যাম্পিয়ন (১৯৩৯) চলচ্চিত্রে কাজ করেন।
ওকনর মেট্রো-গোল্ডউইন-মেয়ারের সিঙিন ইন দ্য রেইন (১৯৫২) চলচ্চিত্রে পিয়ানোবাদক কসমো ব্রাউন চরিত্রে অভিনয় করেন। এই কাজের জন্য তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন। এই ছবিতে তার "মেক এম লাফ" শব্দগুচ্ছ জনপ্রিয় হয়ে ওঠে। ওকনরের ভাষ্যমতে এই ছবির চিত্রায়নকালে তিনি প্রতিদিন চার প্যাকেট সিগারেট পান করতেন। একই বছর তিনি প্যারামাউন্ট পিকচার্সের সাথে তিনি চলচ্চিত্রের চুক্তিতে আবদ্ধ হন।
তিনি ইউনিভার্সাল পিকচার্সের ফ্রান্সিস গোজ টু ওয়েস্ট পয়েন্ট (১৯৫২), মেট্রো-গোল্ডউইন-মেয়ারের সঙ্গীতধর্মী আই লাভ মেলভিন (১৯৫৩) চলচ্চিত্রে ডেবি রেনল্ডসের বিপরীতে অভিনয় করেন। এছাড়া ১৯৫৩ সালে তিনি ইথেল মারম্যানের সাথে টুয়েন্টিয়েথ সেঞ্চুরি ফক্সের কল মি ম্যাডাম (১৯৫৩) ছবিতে অভিনয় করেন।
ওকনর পুনরায় ফ্রান্সিস চলচ্চিত্র ধারাবাহিকের ফ্রান্সিস ইন দ্য নেভি (১৯৫৫) চলচ্চিত্রে কাজ করেন। চলচ্চিত্রটির পরিচালক আর্থার লুবিনের ভাষ্যমতে ওকনর "কঠিন হয়ে ওঠেছিল"। "তিনি মদ পান শুরু করেন এবং আমার মনে হয় তার বাড়িতে কোন সমস্যা চলছিল। তিনি প্রায়ই সেটে দেরি করে আসার জন্য আমার কাছে শপথ করতেন।"
নয়ন রহস্য
নয়ন রহস্য, সত্যজিৎ রায় রচিত গোয়েন্দা কাহিনী ফেলুদা সিরিজের একটি বই। এটি ফেলুদা সিরিজের একদম শেষ দিকের উপন্যাস যার কাহিনী আবর্তিত হয়েছে নয়ন নামের আশ্চর্য ক্ষমতাধর এক ছেলেকে ঘিরে। এই সিরিজে এর পর আর একটাই উপন্যাস প্রকাশিত হয়েছিল - 'রবার্টসনের রুবি'। তাই সাহিত্যিক দৃষ্টিকোণ থেকে বিবেচনার্থে, 'নয়ন রহস্য' উপন্যাসের একটা আলাদা গুরুত্ব যে রয়েছে তা বলাই বাহুল্য।
কাহিনী সংক্ষেপ
ফেলুদারা গিয়েছে সুনীল তরফদার নামক এক তরুণ জাদুকরের শো'তে। সেই জাদুকর তার সম্মোহনী শক্তি দিয়ে সবাইকে অবাক করে দিল। কিন্তু এর চেয়েও একটা বড় চমক অপেক্ষা করছিল। দর্শকের সামনে সে হাজির করল জ্যোতিষ্ক নামক এক অসাধারণ ছেলেকে। যাকে সংখ্যার সাথে সংস্লিষ্ট যেকোন প্রশ্ন করা হলেই সে তার উত্তর দিয়ে দিতে পারে। এটি দেখে ফেলুদা পর্যন্ত থ বনে গেল। ফেলুদা সুনীল তরফদারকে কথা দিল যে জ্যোতিষ্কের ব্যাপারে কোন সমস্যা হলে তাকে যেন জানানো হয়। এছাড়াও সে সুনীলের কাছ থেকে জেনে নিল জ্যোতিষ্কের আসল নাম-পরিচয়। জানা গেল, ছেলেটির আসল নাম নয়ন, বাড়ি কালীঘাট। পরদিনই ফোন এল সুনীলের কাছ থেকে। নয়নের ব্যাপারে আগ্রহী চারজন লোকের সাথে এপয়েন্টমেন্ট হয়েছে। তাই সে চায় যাতে ফেলুদা, তোপসে আর জটায়ুও সেখানে উপস্থিত থাকে। ফেলুদারা গেল সেখানে। চারজন চার রকম স্বভাবের মানুষ এল নয়নের সাথে দেখা করতে। তাদের প্রত্যেকেই নিয়ে এসেছে ভিন্ন ভিন্ন প্রস্তাব। কিন্তু একদিক থেকে তাদের মধ্যে মিল আছে। তারা চারজনই খুব লোভী। সুনীল তাদের প্রস্তাব প্রত্যাখ্যান করল। ফলে তারা চারজনই শাসিয়ে গেল সুনীলকে, হুমকি দিল নয়নের ক্ষতি করার। এই দেখে সুনীল ফেলুদাকে অনুরোধ করল তাদের সাথে মাদ্রাজ যেতে। কারণ, নয়নকে নিয়ে সে মাদ্রাজে যাচ্ছে শো করতে। ফেলুদা এরই মধ্যে আরও একটা কেস হাতে পেল। হিঙ্গোয়ানি নাম করে এক লোক দাবি করছে, তার পার্টনার তাকে মিছিমিছি ফাসানোর চেষ্টা করছে এবং তার প্রাণের ভয়ও আছে। এই লোকও যাবে মাদ্রাজে। তাই ফেলুদা তার নিরাপত্তার দায়িত্বও নিল। মাদ্রাজে গিয়েই বোঝা গেল, কোলকাতায় থাকতে যারা নয়নের পিছে লেগেছিল, তারা মাদ্রাজ পর্যন্তও হানা দিয়েছে। এদের থেকে নয়নকে বাঁচাতে সচেষ্ট হল ফেলুদা। অন্যদিকে জানা গেল, হিঙ্গোয়ানি নামে যে লোকের কেস হাতে নিয়েছে ফেলুদা, সে আসলে সুনীলেরই স্পন্সর। যাইহোক, রহস্য ঘনীভূত হল যখন নয়ন উধাও হল আর হোটেলে নিজের রুম থেকে খুন হল হিঙ্গোয়ানি। এই দ্বৈত রহস্যে প্রথমে ফেলুদাও চমকে গিয়েছিল। কিন্তু সে তার মগজ খাটিয়ে বের করল, অপরাধী আসলে এমন একজন ব্যক্তি যে শুরু থেকেই তার চোখে ধুলো দিয়ে যাচ্ছিল এবং যাকে অপরাধী বলে মনেই হয় না। কিন্তু শেষমেষ ধরা পড়ল সে।
নবরাত্রির অখণ্ড প্রদীপ
থাম্ব|আরতির থালায় প্রদীপ থাম্ব|[[Navadurga - The nine goddesses worshipped in Navaratri.]]
নবরাত্রির অখণ্ড প্রদীপ বা নবরাত্র অখণ্ড জ্যোতি (অখণ্ড জ্যোতি, অখণ্ড প্রদীপ, अखंड ज्योति) হলো একপ্রকার তেলপ্রদীপ যা ঐশ্বরিক দেবী দুর্গার সম্মানে নবরাত্রির উৎসবে একটানা ৯-১০ দিন ব্যাপী জ্বালিয়ে রাখা হয়। প্রদীপ হিন্দুধর্মীয় পুজার একটি বিশেষ অঙ্গ, বিশেষ করে আরতিতে।
প্রদীপ
অখণ্ড প্রদীপ হল একটি পবিত্র অগ্নিশিখা যা সুতির পলতে এবং ঘি বা সরিষার তেল দিয়ে জ্বালানো হয়। এটি দেবদেবীদের উদ্দেশ্যে হিন্দুদের করা ভক্তিমূলক উপাসনা-প্রার্থনার একটি নিয়ম। এটিকে ঐশ্বরিক আলো এবং হিন্দু দেবী দুর্গা শক্তির একটি রূপের উপস্থাপনা হিসেবে বিবেচনা করা হয়।
অখণ্ড প্রদীপ
অখণ্ড জ্যোতি বা অখণ্ড প্রদীপ মানে একটি শিখা যা কোনও বিরাম ছাড়াই জ্বলে। প্রদীপটি সর্বদা নির্দিষ্ট কিছু রীতিনীতি অনুসরণ করে জ্বালানো  হয়।
মা দুর্গার জাগরণের জন্য জ্বলা জি মন্দির থেকে প্রদীপশিখা আনার একটি প্রথা রয়েছে।
জাহাপুর ইউনিয়ন, মুরাদনগর
জাহাপুর বাংলাদেশের কুমিল্লা জেলার অন্তর্গত মুরাদনগর উপজেলার একটি ইউনিয়ন।
আয়তন
আয়তনঃ ৪৩৫৩ একর মৌজাঃ ১০ টি, ওয়ার্ডঃ ৯ টি, গ্রামঃ ১৭ টি। পরিবার সংখ্যাঃ ৫০০০।
জনসংখ্যা
লোক সংখ্যাঃ ৩৩৯৫০ জন। ভোটার সংখ্যাঃ ১৬৪৫৪ জন।
অবস্থান ও সীমানা
মুরাদনগর উপজেলার পশ্চিমাংশে জাহাপুর ইউনিয়নের অবস্থান। এ ইউনিয়নের উত্তরে মুরাদনগর সদর ইউনিয়ন, পূর্বে ধামঘর ইউনিয়ন, দক্ষিণে দারোরা ইউনিয়ন ও ছালিয়াকান্দি ইউনিয়ন এবং পশ্চিমে তিতাস উপজেলার কলাকান্দি ইউনিয়ন অবস্থিত।
প্রশাসনিক কাঠামো
জাহাপুর ইউনিয়ন মুরাদনগর উপজেলার আওতাধীন ১৭নং ইউনিয়ন পরিষদ। এ ইউনিয়নের প্রশাসনিক কার্যক্রম মুরাদনগর থানার আওতাধীন। এটি জাতীয় সংসদের ২৫১নং নির্বাচনী এলাকা কুমিল্লা-৩ এর অংশ।
গোরকঘাটা জমিদার বাড়ি
মূলত কোম্পানী শাসনামলেই মহেশখালী দ্বীপটি ইংরেজদের নজরে পড়ে। সাগরের মাঝখানে অবস্থিত মনোরম দ্বীপটি, ১৭৭৯ খ্রিষ্টাব্দে রবার্ট ওয়ারলেজ নামক জনৈক ইংরেজ কর্মচারী, বন্দোবস্তি নেবার জন্য আবেদন করলে ১৭৮২ খ্রিষ্টাব্দে চট্টগ্রামে, দ্বীপটি বন্দোবস্তি সংক্রান্ত দলিল সম্পাদিত হয়। ১৭৮২ সালের ২০ নভেম্বর রবার্ট ওয়ারলেজ চট্টগ্রামের ইংরেজ কালেক্টর চার্লস ক্রাফটস-এর কাছে ২০,০০০ টাকার বিনিময়ে দ্বীপটি হস্তান্তর করেন। কিন্তু চট্টগ্রাম থেকে দুরত্ব আর যোগাযোগের অসুবিধার কারণে জনাব ক্রাফটস স্থানীয় দেওয়ান কালিচরণ কানুনগোর কাছে ৪০,০০০ টাকার বিনিময়ে দ্বীপটির মালিকানা হস্তান্তর করেন। কালিচরণ কানুনগো নিঃসন্তান ছিলেন। চণ্ডিচরণ নামক এক ছেলেকে তিনি দত্তক পুত্ররূপে গ্রহণ করেন। ১৭৯০ খ্রিষ্টাব্দে কালিচরণ কানুনগোর মৃত্যু হলে তার স্ত্রী প্রভাবতী মহেশখালীর মালিক হন। প্রভাবতির জীবদ্দশায় চণ্ডিচরণ শরৎচন্দ্র নামক এক পুত্রসন্তান রেখে মৃত্যুবরণ করলে ১৭৯৩ খ্রিষ্টাব্দের চিরস্থায়ী বন্দোবস্তের সময় শরৎচন্দ্র অপ্রাপ্তবয়স্ক থাকায় প্রভাবতীর নামে বন্দোবস্ত হয়। পরে শরৎচন্দ্র মহেশখালী দ্বীপের প্রজাবৎসল জমিদার হন। তিনিই জনসাধারণের পানীয় জলের অভাব মোচনের জন্য বিশাল একটি দীঘি খনন করেন (যা বর্তমানে উপজেলা প্রশাসনের সম্মুখে অবস্থিত)। পাকিস্তান সৃষ্টির পর ১৯৫০ খ্রিষ্টাব্দে নুরুল আমিন সরকার কর্তৃক জমিদারী প্রথার বিলোপ ঘোষণার পূর্ব পর্যন্ত শ্রীযুক্ত বাবু অজিত কুমার রায় বাহাদুর চৌধুরী মহেশখালী দ্বীপের জমিদার ছিলেন। বাবুদের মূল বাড়ি চট্টগ্রাম জেলার আনোয়ারা উপজেলার পরৈকোড়া গ্রামে। অজিত কুমার রায় বাহাদুর প্রজাবৎসল ও শিক্ষানুরাগী ছিলেন।
নকলা থানা
নকলা থানা বাংলাদেশের শেরপুর জেলার অন্তর্গত নকলা উপজেলার একটি থানা।
প্রশাসনিক এলাকাসমূহ
নকলা উপজেলার ১টি পৌরসভা ও ৯টি ইউনিয়নের প্রশাসনিক কার্যক্রম নকলা থানার আওতাধীন।
মাখন প্রদীপ
মাখন প্রদীপ বা মাখনের প্রদীপ হল হিমালয় অঞ্চল জুড়ে থাকা তিব্বতীয় বৌদ্ধ মন্দির এবং মঠগুলোর একটি অনন্য বৈশিষ্ট্য।  গতানুগতিকভাবে প্রদীপগুলো বিশুদ্ধ চমরী  (ইয়াক) মাখনের সাহায্যে জ্বালানো হয় তবে বর্তমানকালে অনেক ক্ষেত্রেই মাখনের পরিবর্তে উদ্ভিজ্জ তেল বা বনস্পতি ঘি ব্যবহার করা হয়ে থাকে।
মাখন প্রদীপগুলো মনোনিবেশ এবং ধ্যানে সহায়তা করে। চক্রস্বর তন্ত্রের মূল তন্ত্রে এরূপ উল্লেখ রয়েছে যে "যদি আপনি মহাজ্ঞান উপলব্ধি করতে চান তবে শত শত আলোকসজ্জা অর্পণ করুন"।
তাৎপর্য
বাহ্যিকভাবে প্রদীপগুলোকে কেবল অন্ধকার দূর করতে দেখা যায়। তবে আধ্যাত্মিক ধারণামতে বৌদ্ধ ঐতিহ্যে মাখনের প্রদীপগুলো জ্ঞানের স্পষ্টতার প্রতীক এবং সম্প্রীতি প্রস্তুতকারী আলোক নৈবেদ্য যা মনের মধ্যে আনন্দ এনে দেয়। সাধারণভাবে এই নৈবেদ্যগুলো সাফল্য, সমৃদ্ধি, দীর্ঘায়ু এবং বিশ্ব শান্তির প্রচার করার সময় পুণ্য সংগ্রহের একটি অন্যতম উপায়।
ঝুঁকি ও ব্যবস্থাপনা
তীর্থযাত্রীরা পুণ্য অর্জনের জন্য মাখন প্রদীপের তেল সরবরাহ করে। আশ্রম বা মঠের সন্ন্যাসীরা প্রকৃত প্রদীপগুলো রক্ষণাবেক্ষণ ও পরিচালনা করে থাকেন। মাখন প্রদীপ থেকে সৃষ্ট অগ্নিকাণ্ডে বছরের পর বছর ধরে বহু আশ্রম ক্ষতিগ্রস্ত হয়েছে। তবে বর্তমানকালে এমন ধ্বংসাত্মক আগুনের সূত্রপাত এড়াতে তাঁরা এর দেখভাল করার পাশাপাশি অত্যন্ত  যত্ন নিচ্ছেন। অতিরিক্ত সুরক্ষার জন্য কিছু মঠে প্রদীপগুলো কখনও কখনও পাথরের মেঝেসহ একটি পৃথক উঠোনের ঘেরের মধ্যে সীমাবদ্ধ থাকে।
কোয়াভ্যানজানে ওয়ালিস
২০১৭ সালে তার রচিত দুটি বই - শাই অ্যান্ড এমি স্টার ইন ব্রেক এন এগ এবং আ নাইট আউট উইথ মামা প্রকাশিত হয়। তিনি পরবর্তীতে আরও দুটি বই – শাই অ্যান্ড এমি ড্যান্সি প্যান্টস এবং শাই অ্যান্ড এমি স্টার ইন টু দ্য রেসকিউ প্রকাশ করেন।
প্রারম্ভিক জীবন
ওয়ালিস ২০০৩ সালের ২৮শে আগস্ট লুইজিয়ানা অঙ্গরাজ্যের হুমা শহরের জন্মগ্রহণ করেন। তার মাতা কোয়ালিন্ড্রেয়া ওয়ালিস (বিবাহপূর্ব জ্যাকসন) একজন শিক্ষিকা এবং পিতা ভেনিয়ে ওয়ালিস সিনিয়র একজন ট্রাক চালক। তার এক বোন ও দুই ভাই রয়েছে, তারা হলেন কোয়ানিকেকিয়া, ভেয়োন ও ভেনিয়ে জুনিয়র। তার নাম "কোয়াভেনজানে" তার পিতামাতার নামের প্রথমাংশ "কোয়াভেন"-এর সমন্বয়ে গঠিত এবং সোয়াহিলি শব্দ জিনি অর্থ "পরী"।
ও উসমান
নিজামের আধিপত্যের জাতীয় সংগীত, " ও উসমান " নামে বেশি পরিচিত, ভারতের সাথে সংযুক্তি অবধি হায়দরাবাদ রাজ্যের জাতীয় সংগীত ছিল। এটি ৭ম নিজাম মীর উসমান আলী খানের সময়ে রচিত হয়েছিল।
উর্দু বাংলা হরফে (মূল সংস্করণ)
তুঝ কো উসমান বাসদ ইজলাল সালামত রাখে।
যায়েস তু ফখর-ই-সালতান হায় বাফজল ইয়াযদান,
ইউ হি মমতাজ তেরা দৌর-ই-হুকুমত রাখে।
আল ও আওলাদ কো আল্লা দে উমর-ই-খিজরি,
আনসে আবাদ তেরা খানা-এ-দৌলত রাখে।
জোড়-এ-হাতেম রাহে শর্মিন্দা-এ-আহসান তেড়া,
আদল-এ-খুসরউ কো খিজল তেরী আদলত রাখে।
খন্দাজান সুরত-ই-গুল তেরে হাওয়া খা রাহেন,
আকে কাদমো পে আদু ফরখ ইতা'তে রাখে।
বান কে সাকী তেরে ইকবাল নিজাম-ই-সাবায়ে,
তুঝ কো সাহবা কাশ খুমখানা ইশরাত রাখে।
বাংলা সংস্করণ
স্রষ্টা অনন্তকাল রাজ্যকে মঙ্গল করুন, এবং হে! উসমান, আপনি সুস্থ এবং স্বাস্থ্যবান থাকুন।
এবং একশো বছর ধরে আপনাকে মর্যাদার সাথে বাঁচিয়ে রাখুন, ঈশ্বরের কৃপায় আপনি শাসকদের গর্ব।
সর্বশক্তিমান আপনার নিয়মকে বিশিষ্ট রাখুন, ঈশ্বর আপনার বাচ্চাদের খিজারের মতো দীর্ঘজীবন দান করুন।
এবং আপনার মহৎ বংশদ্ভুত ধারাবাহিকতা বজায় রাখুন, প্রবাদমূলক হাতিমের দাতব্যতা আপনার সামনে ফ্যাকাশে হোক।
আপনার ন্যায়বিচার অনুভূতিটি খুসরোকেও ছাড়িয়ে যেতে পারে, আপনার শুভাকাঙ্ক্ষীরা ফুল ফুলে ফুলে ফুলে উঠুক
এবং আপনার শত্রুরা আপনার উচ্চতর গৌরব স্বীকার করে, হে! উসমান, তোমার রাত্রিকে আনন্দ ও পরিতৃপ্তির আবাসে পরিণত কর।
পর্তোপ্রাঁস
পর্তোপ্রাঁস (Port-au-Prince, ; Pòtoprens, ) উত্তর আমেরিকার রাষ্ট্র হাইতির রাজধানী।
বাক্স
alt=An upright rectangular wooden box with a hinged lid, clasp fastenings and a handle|থাম্ব| একটি কাঠের ডাকনা সহ কাঠের বাক্স alt=A small, elaborate box, featuring a hinged lid, two swing doors at the front and a small pull-out drawer; the interior is entirely red and features small items that seem to be part of a toilette set|থাম্ব| সপ্তদশ শতাব্দীর শেষ থেকে অষ্টদশ শতকের প্রথম দিকের সময়ের একটি বিস্তৃত বাক্স ( [[মেট্রোপলিটন মিউজিয়াম অফ আর্ট, নিউ ইয়র্ক সিটি )]] বাক্স ( বহুবচন : বাক্সগুলি ) কোনো বিষয়বস্তুর স্থায়ী সঞ্চয় বা অস্থায়ী পরিবহনের জন্য ব্যবহৃত বিভিন্ন পাত্রে এবং এবং স্থালীকে বর্ণনা করে।। একটি বাক্সের আকার খুব ছোট (যেমন একটি ম্যাচবাক্স ) থেকে শুরু করে একটি বড় যন্ত্রের আকারের পার্যন্ত এবং ভারী কাজ থেকে অলংকার সংরক্ষণ পর্যন্ত বিভিন্ন উদ্দেশ্যে ব্যবহার করা যেতে পারে।
বাক্সগুলি সাধারণত কাঠের এবং ধাতু জাতীয় বিভিন্ন ধরনের টেকসই উপকরণ দিয়ে তৈরি হতে পারে, যদিও সাধারণ অ-টেকসই উপকরণের মধ্যে কোরুগেটেড ফাইবারবোর্ড এবং পেপারবোর্ড অন্তর্ভুক্ত অন্তর্ভুক্ত থাকে। ঢেউখেলান ধাতুর বাক্স সাধারণত শিপিং কনটেইনার হিসাবে ব্যবহৃত হয়।
বাক্সগুলি সাধারণত আয়তক্ষেত্রাকার আকারযুক্ত একটি আয়তক্ষেত্রাকার ক্রস-সেকশন যুক্ত হয়, যদিও বাক্সে বর্গক্ষেত্র, বর্ধিত, বৃত্তাকার বা ডিম্বাকৃতির উপস্থিতি থাকতে পারে; বাক্সগুলি ঢালু বা গম্বুজযুক্ত শীর্ষ পৃষ্ঠগুলি বা উল্লম্ব প্রান্তগুলিও বৈশিষ্ট্যযুক্ত হতে পারে এবং সেগুলি ধারাবাহিকভাবে বর্গাকার হিসেবে তৈরি হয় না।
প্যাকেজিং বক্স
alt=An empty cardboard box with the top closing flaps open|থাম্ব| একটি খালি ফাইবারবোর্ড বাক্স alt=An open pizza box with a pizza inside|থাম্ব| [[পিৎজা|পিজা র জন্য ব্যবহৃত একটি ভাঁজ ঢাকনা দিয়ে ঢেউতোলা বক্স]] প্যাকেজিং এবং স্টোরেজে বেশ কয়েকটি ধরনের বাক্স ব্যবহৃত হয়।
স্টোরেজ বাক্স
থাম্ব|আর্ট নুভাউ পাউডার বাক্স, ১৯০২, কাচ এবং পার্সেল-গিল্ট সিলভারের তৈরি, কুপার হুইট, স্মিথসোনিয়ান ডিজাইন যাদুঘর (নিউ ইয়র্ক সিটি) থাম্ব|কেক বক্স
বৈদ্যুতিক বাক্স
বৈদ্যুতিক পরিভাষায়, একটি "বাক্স" সংযোগ সংরক্ষণ এবং সুরক্ষিত করতে ব্যবহৃত হয়:
ডাক পরিষেবা বাক্স
ডান|থাম্ব| ইংল্যান্ডের ওয়ারউইকের ওয়েস্ট গেটে ১৮৫৬-র স্তম্ভের বাক্স
অন্যান্য বাক্স
থাম্ব|2006 সালে হাইতিয়ান সাধারণ নির্বাচনের ক্ষেত্রে পরিষ্কার-পার্শ্বযুক্ত ব্যালট বাক্স ব্যবহৃত হয়েছিল থাম্ব|লাইব্রেরির বইয়ের ড্রপ বক্স
ইউরোপিয়ান সাহিত্যের তালিকা
এটি হল একটি ইউরোপিয়ান সাহিত্যের তালিকা
ইউরোপিয়ান সাহিত্য গুলি অনেক ভাষায় প্রণীত করা হয়, এই আধুনিক, গুরুত্বপূর্ণ লেখন গুলির মধ্যে, ইংলিশ, স্প্যানিশ, ফ্রেঞ্চ, ডাচ, পোলিশ, পর্তুগিজ, জার্মান, ইটালিয়ান, আধুনিক গ্রীক, চেক, রাশিয়ান, ম্যাসেডোনিয়ান, স্ক্যান্দিনাভিয়ান ভাষায়, গ্যেলিক এবং তুর্কিশ।
প্রথম শ্রেণীয় এবং মধ্যযুগীয়, ঐতিহ্যপূর্ণ সাহিত্য গুলির মধ্যে, ল্যাটিন, প্রাচীন গ্রীক, পুরাতন বুলগেরিয়ান, ম্যাসেডোনিয়ান, পুরাতন নর্স, মধ্যযুগীয় রেনেসাঁস বা নবজাগরণ সময়কালের ফ্রেঞ্চ এবং টাস্কানি দেশীয় উপভাষা।
ছালিয়াকান্দি ইউনিয়ন
অবস্থান ও সীমানা
মুরাদনগর উপজেলার দক্ষিণ-পশ্চিমাংশে ছালিয়াকান্দি ইউনিয়নের অবস্থান। এ ইউনিয়নের উত্তরে জাহাপুর ইউনিয়ন, পূর্বে দারোরা ইউনিয়ন ও পাহাড়পুর ইউনিয়ন, দক্ষিণে পাহাড়পুর ইউনিয়ন, পশ্চিমে তিতাস উপজেলার ভিটিকান্দি ইউনিয়ন এবং উত্তর-পশ্চিমে তিতাস উপজেলার কলাকান্দি ইউনিয়ন অবস্থিত।
প্রশাসনিক কাঠামো
ছালিয়াকান্দি ইউনিয়ন মুরাদনগর উপজেলার আওতাধীন ১৮নং ইউনিয়ন পরিষদ। এ ইউনিয়নের প্রশাসনিক কার্যক্রম মুরাদনগর থানার আওতাধীন। এটি জাতীয় সংসদের ২৫১নং নির্বাচনী এলাকা কুমিল্লা-৩ এর অংশ।
বাংলাদেশের সংবিধান
গণপ্রজাতন্ত্রী বাংলাদেশের সংবিধান স্বাধীন ও সার্বভৌম বাংলাদেশ রাষ্ট্রের সর্বোচ্চ আইন। এটি একটি লিখিত দলিল। ১৯৭২ খ্রিষ্টাব্দের ৪ঠা নভেম্বর তারিখে বাংলাদেশের জাতীয় সংসদে এই সংবিধান গৃহীত হয় এবং একই বছরের ১৬ই ডিসেম্বর অর্থাৎ বাংলাদেশের বিজয় দিবসের প্রথম বার্ষিকী হতে এটি কার্যকর হয়। এটি বাংলা ও ইংরেজি উভয় ভাষায় বিদ্যমান। তবে ইংরেজি ও বাংলার মধ্যে অর্থগত বিরোধ দৃশ্যমান হলে বাংলা রূপ অনুসরণীয় হবে।
১০ই এপ্রিল ২০১৮ সালের সপ্তদশ সংশোধনী সহ বাংলাদেশের সংবিধান সর্বমোট ১৭ বার সংশোধিত হয়েছে। এই সংবিধান সংশোধনের জন্য সংবিধানের ১৪২নং অনুচ্ছেদ অনুযায়ী জাতীয় সংসদের সদস্যদের মোট সংখ্যার দুই তৃতীয়াংশ সদস্যের ভোটের প্রয়োজন হয়। তবে পঞ্চম সংশোধনী, সপ্তম সংশোধনী , ত্রয়োদশ সংশোধনী ও ষোড়শ সংশোধনী বাতিলের আদেশে বাংলাদেশ সুপ্রীম কোর্ট রায় দিয়েছে যে, সংবিধানের মূল কাঠামো পরিবর্তন হয়ে যায় এরূপ কোনো সংশোধনী এতে আনা যাবে না; আনা হলে তা হবে এখতিয়ার বহির্ভূত।
সংবিধান প্রণয়ন ও মুদ্রণের ইতিহাস
সংবিধান প্রণয়নের উদ্দেশ্যে ১৯৭২ সালের ১১ই এপ্রিল ড. কামাল হোসেনকে সভাপতি করে ৩৪ সদস্যের একটি কমিটি গঠন করা হয়। তারা হলেন ড. কামাল হোসেন (ঢাকা-৯, জাতীয় পরিষদ), মো. লুৎফর রহমান (রংপুর-৪, জাতীয় পরিষদ),অধ্যাপক আবু সাইয়িদ(সর্বকনিষ্ঠ সদস্য)(পাবনা-৫, জাতীয় পরিষদ), এম আবদুর রহিম (দিনাজপুর-৭, প্রাদেশিক পরিষদ), এম আমীর-উল ইসলাম (কুষ্টিয়া-১, জাতীয় পরিষদ), মোহাম্মদ নুরুল ইসলাম মনজুর (বাকেরগঞ্জ-৩, জাতীয় পরিষদ), আবদুল মুনতাকীম চৌধুরী (সিলেট-৫, জাতীয় পরিষদ), ডা. ক্ষিতীশ চন্দ্র (বাকেরগঞ্জ-১৫, প্রাদেশিক পরিষদ), সুরঞ্জিত সেনগুপ্ত (সিলেট-২, প্রাদেশিক পরিষদ), সৈয়দ নজরুল ইসলাম (ময়মনসিংহ-১৭, জাতীয় পরিষদ), তাজউদ্দীন আহমদ (ঢাকা-৫, জাতীয় পরিষদ), খন্দকার মোশতাক আহমেদ (কুমিল্লা-৮, জাতীয় পরিষদ), এ এইচ এম কামারুজ্জামান (রাজশাহী-৬, জাতীয় পরিষদ), আবদুল মমিন তালুকদার (পাবনা-৩, জাতীয় পরিষদ), আবদুর রউফ (রংপুর-১, ডোমার, জাতীয় পরিষদ), মোহাম্মদ বায়তুল্লাহ (রাজশাহী-৩, জাতীয় পরিষদ), বাদল রশীদ, বার অ্যাট ল, খন্দকার আবদুল হাফিজ (যশোর-৭, জাতীয় পরিষদ), শওকত আলী খান (টাঙ্গাইল-২, জাতীয় পরিষদ), মো. হুমায়ুন খালিদ, আছাদুজ্জামান খান (যশোর-১০, প্রাদেশিক পরিষদ), এ কে মোশাররফ হোসেন আখন্দ (ময়মনসিংহ-৬, জাতীয় পরিষদ), আবদুল মমিন, শামসুদ্দিন মোল্লা (ফরিদপুর-৪, জাতীয় পরিষদ), শেখ আবদুর রহমান (খুলনা-২, প্রাদেশিক পরিষদ), ফকির সাহাব উদ্দিন আহমদ, অধ্যাপক খোরশেদ আলম (কুমিল্লা-৫, জাতীয় পরিষদ), এম. মোজাফ্ফর আলী (জাতীয় পরিষদ হোমনা - দাউদকান্দি), অ্যাডভোকেট সিরাজুল হক (কুমিল্লা-৪, জাতীয় পরিষদ), দেওয়ান আবু আব্বাছ (কুমিল্লা-৫, জাতীয় পরিষদ), হাফেজ হাবিবুর রহমান (কুমিল্লা-১২, জাতীয় পরিষদ), আবদুর রশিদ (নোয়াখালী-১, জাতীয় পরিষদ), নুরুল ইসলাম চৌধুরী (চট্টগ্রাম-৬, জাতীয় পরিষদ), মোহাম্মদ খালেদ (চট্টগ্রাম-৫, জাতীয় পরিষদ) ও বেগম রাজিয়া বানু (নারী আসন, জাতীয় পরিষদ)।
একই বছরের ১৭ই এপ্রিল থেকে ৩রা অক্টোবর পর্যন্ত এই কমিটি বিভিন্ন পর্যায়ে বৈঠক করে। জনগণের মতামত সংগ্রহের জন্য মতামত আহবান করা হয়। সংগৃহীত মতামত থেকে ৯৮টি সুপারিশ গ্রহণ করা হয়। ১৯৭২ সালের ১২ অক্টোবর গণপরিষদের দ্বিতীয় অধিবেশনে তৎকালীন আইনমন্ত্রী ড. কামাল হোসেন খসড়া সংবিধান বিল আকারে উত্থাপন করেন। ১৯৭২ সালের ৪ নভেম্বর গণপরিষদে বাংলাদেশের সংবিধান গৃহীত হয় এবং ১৬ ডিসেম্বর ১৯৭২ (বিজয় দিবস) থেকে কার্যকর হয়। গণপরিষদে সংবিধানের উপর বক্তব্য রাখতে গিয়ে বঙ্গবন্ধু বলেন,
সংবিধান লেখার পর এর বাংলা ভাষারূপ পর্যালোচনার জন্য ড. আনিসুজ্জামানকে আহবায়ক, সৈয়দ আলী আহসান এবং মযহারুল ইসলামকে ভাষা বিশেষজ্ঞ হিসেবে একটি কমিটি গঠন করে পর্যালোচনার ভার দেয়া হয়।
গণপরিষদ ভবন, যা বর্তমানে প্রধানমন্ত্রীর সরকারি বাসভবন, সেখানে সংবিধান প্রণয়ন কমিটির বৈঠকে সহযোগিতা করেন ব্রিটিশ আইনসভার খসড়া আইন-প্রণেতা আই গাথরি।
সংবিধান ছাপাতে ১৪ হাজার টাকা ব্যয় হয়েছিলো। সংবিধান অলংকরণের জন্য পাঁচ সদস্যের কমিটি করা হয়েছিল যার প্রধান ছিলেন শিল্পাচার্য জয়নুল আবেদিন। এই কমিটির সদস্য ছিলেন শিল্পী জনাবুল ইসলাম, সমরজিৎ রায় চৌধুরী, আবুল বারক আলভী ও হাশেম খান। শিল্পী হাশেম খান অলংকরণ করেছিলেন। ১৯৪৮ সালে তৈরি ক্র্যাবটি ব্রান্ডের দুটি অফসেট মেশিনে সংবিধানটি ছাপা হয়। একটি মেশিন বাংলাদেশ জাতীয় জাদুঘরের বহিরাঙ্গনে ২০১৫ সালে সংস্থাপন করা হয়েছে।
মূল সংবিধানের কপিটি বাংলাদেশ জাতীয় জাদুঘরে সংরক্ষিত আছে।
প্রস্তাবনা
বাংলাদেশের সংবিধানের প্রস্তাবনা সাধু ভাষায় লিখিত। সংবিধানের পঞ্চম সংশোধনীর পর থেকে সংবিধানের প্রস্তাবনা ইসলামি বাক্যাংশ বিসমিল্লাহির-রাহমানির রাহীম দিয়ে শুরু হয়, যার অর্থ "পরম করুণাময়, অসীম দয়ালু আল্লাহর নামে"। এরপর শপথ আকারে (আমরা, বাংলাদেশের জনগণ,...) স্বাধীনতার ঘোষণা, মুক্তিযুদ্ধ ও বিজয়ের কথা উল্লেখ করা হয়েছে। এরপর পুনরায় শপথ আকারে (আমরা অঙ্গীকার করিতেছি যে,...) সংবিধানের মূলনীতি উল্লেখ করা হয়েছে। এরপর শপথ আকারে (আমরা আরও অঙ্গীকার করিতেছি যে,...) রাষ্ট্রের "অন্যতম মূল লক্ষ্য" হিসেবে গণতান্ত্রিক উপায়ে "শোষণমুক্ত সমাজতান্ত্রিক সমাজের প্রতিষ্ঠা"-র ঘোষণা করা হয়েছে এবং এই সমাজের স্বরূপ উল্লেখ করা হয়েছে। পরের অংশে শপথ আকারে (আমরা দৃঢ়ভাবে ঘোষণা করিতেছি যে,...) জাতীয় সমৃদ্ধি এবং প্রগতিশীলতার মাধ্যমে আন্তর্জাতিক শান্তি ও সহযোগিতার স্বার্থে সংবিধানের প্রাধান্য অক্ষুণ্ন রাখা, সংরক্ষণ, সমর্থন ও নিরাপত্তাবিধানকে "পবিত্র কর্তব্য" হিসেবে উল্লেখ করা হয়েছে। শেষাংশে বাংলা ও ইংরেজি তারিখে গণপরিষদ কর্তৃক সংবিধান গ্রহণের কথা উল্লেখ করা হয়েছে।
মূল সংবিধান
প্রস্তাবনার মতো মূল সংবিধানও সাধু ভাষায় লিখিত এবং এতে এগারো ভাগে মোট ১৫৩ টি অনুচ্ছেদ ও সাতটি তফসিল রয়েছে।
প্রথম ভাগ: প্রজাতন্ত্র
এই অংশে সংবিধানের ১-৭নং অনুচ্ছেদ বর্ণিত রয়েছে। অনুচ্ছেদগুলো হলো: ১৷ প্রজাতন্ত্র ২৷ প্রজাতন্ত্রের রাষ্ট্রীয় সীমানা ২ক৷ রাষ্ট্রধর্ম ৩৷ রাষ্ট্রভাষা ৪৷ জাতীয় সঙ্গীত, পতাকা ও প্রতীক ৪ক। জাতির পিতার প্রতিকৃতি ৫৷ রাজধানী ৬৷ নাগরিকত্ব ৭৷ সংবিধানের প্রাধান্য ৭ক। সংবিধান বাতিল, স্থগিতকরণ, ইত্যাদি অপরাধ ৭খ। সংবিধানের মৌলিক বিধানাবলী সংশোধন অযোগ্য
দ্বিতীয় ভাগ: রাষ্ট্র পরিচালনার মূলনীতি
এই অংশে সংবিধানের ৮-২৫ নং অনুচ্ছেদ বর্ণিত রয়েছে। অনুচ্ছেদগুলো হলো: ৮৷ মূলনীতিসমূহ ৯। জাতীয়তাবাদ ১০। সমাজতন্ত্র ও শোষণমুক্তি ১১৷ গণতন্ত্র ও মানবাধিকার ১২। ধর্মনিরপেক্ষতা ও ধর্মীয় স্বাধীনতা ১৩৷ মালিকানার নীতি ১৪৷ কৃষক ও শ্রমিকের মুক্তি ১৫৷ মৌলিক প্রয়োজনের ব্যবস্থা ১৬৷ গ্রামীণ উন্নয়ন ও কৃষি বিপ্লব ১৭৷ অবৈতনিক ও বাধ্যতামূলক শিক্ষা ১৮৷ জনস্বাস্থ্য ও নৈতিকতা ১৮ক। পরিবেশ ও জীব-বৈচিত্র্য সংরক্ষণ ও উন্নয়ন ১৯৷ সুযোগের সমতা ২০৷ অধিকার ও কর্তব্যরূপে কর্ম ২১৷ নাগরিক ও সরকারী কর্মচারীদের কর্তব্য ২২৷ নির্বাহী বিভাগ হইতে বিচার বিভাগের পৃথকীকরণ ২৩৷ জাতীয় সংস্কৃতি ২৩ক। উপজাতি, ক্ষুদ্র জাতিসত্তা, নৃ-গোষ্ঠী ও সম্প্রদায়ের সংস্কৃতি ২৪৷ জাতীয় স্মৃতিনিদর্শন, প্রভৃতি ২৫৷ আন্তর্জাতিক শান্তি, নিরাপত্তা ও সংহতির উন্নয়ন
তৃতীয় ভাগ: মৌলিক অধিকার
এই অংশে সংবিধানের ২৬-৪৭ নং অনুচ্ছেদ বর্ণিত রয়েছে। অনুচ্ছেদগুলো হলো: ২৬। মৌলিক অধিকারের সহিত অসমঞ্জস আইন বাতিল ২৭। আইনের দৃষ্টিতে সমতা ২৮। ধর্ম, প্রভৃতি কারণে বৈষম্য ২৯। সরকারী নিয়োগ-লাভে সুযোগের সমতা ৩০। বিদেশী, খেতাব, প্রভৃতি গ্রহণ নিষিদ্ধকরণ ৩১। আইনের আশ্রয়-লাভের অধিকার ৩২। জীবন ও ব্যক্তি-স্বাধীনতার অধিকাররক্ষণ ৩৩। গ্রেপ্তার ও আটক সম্পর্কে রক্ষাকবচ ৩৪। জবরদস্তি-শ্রম নিষিদ্ধকরণ ৩৫। বিচার ও দন্ড সম্পর্কে রক্ষণ ৩৬। চলাফেরার স্বাধীনতা ৩৭। সমাবেশের স্বাধীনতা ৩৮। সংগঠনের স্বাধীনতা ৩৯। চিন্তা ও বিবেকের স্বাধীনতা এবং বাক্-স্বাধীনতা ৪০। পেশা বা বৃত্তির স্বাধীনতা ৪১। ধর্মীয় স্বাধীনতা ৪২। সম্পত্তির অধিকার ৪৩। গৃহ ও যোগাযোগের রক্ষণ ৪৪। মৌলিক অধিকার বলবৎকরণ ৪৫। শৃঙ্খলামূলক আইনের ক্ষেত্রে অধিকারের পরিবর্তন ৪৬। দায়মুক্তি-বিধানের ক্ষমতা ৪৭। কতিপয় আইনের হেফাজত ৪৭ক। সংবিধানের কতিপয় বিধানের অপ্রযোজ্যতা
চতুর্থ ভাগ: নির্বাহী বিভাগ
এই অংশে সংবিধানের ৪৮-৬৪ নং অনুচ্ছেদ বর্ণিত রয়েছে। অনুচ্ছেদগুলো হলো: ৪৮। রাষ্ট্রপতি ৪৯। ক্ষমা প্রদর্শনের অধিকার ৫০। রাষ্ট্রপতি-পদের মেয়াদ ৫১। রাষ্ট্রপতির দায়মুক্তি ৫২। রাষ্ট্রপতির অভিশংসন ৫৩। অসামর্থ্যের কারণে রাষ্ট্রপতির অপসারণ ৫৪। অনুপস্থিতি প্রভৃতির-কালে রাষ্ট্রপতি-পদে স্পীকার ৫৫। মন্ত্রিসভা ৫৬। মন্ত্রিগণ ৫৭। প্রধানমন্ত্রীর পদের মেয়াদ ৫৮। অন্যান্য মন্ত্রীর পদের মেয়াদ ৫৮ক [বিলুপ্ত] ২ক পরিচ্ছেদ নির্দলীয় তত্ত্বাবধায়ক সরকার [সংবিধান (পঞ্চদশ সংশোধন) আইন, ২০১১ (২০১১ সনের ১৪ নং আইন)-এর ২১ ধারাবলে পরিচ্ছেদটি বিলুপ্ত।] [বিলুপ্ত] ৫৯। স্থানীয় শাসন ৬০। স্থানীয় শাসন সংক্রান্ত প্রতিষ্ঠানের ক্ষমতা ৬১। সর্বাধিনায়কতা ৬২। প্রতিরক্ষা কর্মবিভাগে ভর্তি প্রভৃতি ৬৩। যুদ্ধ ৬৪। অ্যাটর্নি-জেনারেল
পঞ্চম ভাগ: আইনসভা
এই অংশে সংবিধানের ৬৫-৯৩ নং অনুচ্ছেদ বর্ণিত রয়েছে। অনুচ্ছেদগুলো হলো: ৬৫। সংসদ-প্রতিষ্ঠা ৬৬। সংসদে নির্বাচিত হইবার যোগ্যতা ও অযোগ্যতা ৬৭। সদস্যদের আসন শূন্য হওয়া ৬৮। সংসদ-সদস্যদের [পারিশ্রমিক] প্রভৃতি ৬৯। শপথ গ্রহণের পূর্বে আসন গ্রহণ বা ভোট দান করিলে সদস্যের অর্থদন্ড ৭০। রাজনৈতিক দল হইতে পদত্যাগ বা দলের বিপক্ষে ভোটদানের কারণে আসন শূন্য হওয়া ৭১। দ্বৈত-সদস্যতায় বাধা ৭২। সংসদের অধিবেশন ৭৩। সংসদে রাষ্ট্রপতির ভাষণ ও বাণী ৭৩ক। সংসদ সম্পর্কে মন্ত্রীগণের অধিকার ৭৪। স্পীকার ও ডেপুটি স্পীকার ৭৫। কার্যপ্রণালী-বিধি, কোরাম প্রভৃতি ৭৬। সংসদের স্থায়ী কমিটিসমূহ ৭৭। ন্যায়পাল ৭৮। সংসদ ও সদস্যদের বিশেষ অধিকার ও দায়মুক্তি ৭৯। সংসদ-সচিবালয় ৮০। আইন প্রণয়ন পদ্ধতি ৮১। অর্থবিল ৮২। আর্থিক ব্যবস্থাবলীর সুপারিশ ৮৩। সংসদের আইন ব্যতীত করারোপে বাধা ৮৪। সংযুক্ত তহবিল ও প্রজাতন্ত্রের সরকারী হিসাব ৮৫। সরকারী অর্থের নিয়ন্ত্রণ ৮৬। প্রজাতন্ত্রের সরকারী হিসাবে প্রদেয় অর্থ ৮৭। বার্ষিক আর্থিক বিবৃতি ৮৮। সংযুক্ত তহবিলের উপর দায় ৮৯। বার্ষিক আর্থিক বিবৃতি সম্পর্কিত পদ্ধতি ৯০। নির্দিষ্টকরণ আইন ৯১। সম্পূরক ও অতিরিক্ত মঞ্জুরী ৯২। হিসাব, ঋণ প্রভৃতির উপর ভোট ৯২ক। [বিলুপ্ত] ৯৩। অধ্যাদেশপ্রণয়ন-ক্ষমতা
ষষ্ঠ ভাগ: বিচারবিভাগ
এই অংশে সংবিধানের ৯৪-১১৭ নং অনুচ্ছেদ বর্ণিত রয়েছে। অনুচ্ছেদগুলো হলো: ৯৪। সুপ্রীম কোর্ট প্রতিষ্ঠা ৯৫। বিচারক-নিয়োগ ৯৬। বিচারকের পদের মেয়াদ ৯৭। অস্থায়ী প্রধান বিচারপতি নিয়োগ ৯৮। সুপ্রীম কোর্টের অতিরিক্ত বিচারকগণ ৯৯। অবসর গ্রহণের পর বিচারগণের অক্ষমতা ১০০। সুপ্রীম কোর্টের আসন ১০১। হাইকোর্ট বিভাগের এখতিয়ার ১০২। কতিপয় আদেশ ও নির্দেশ প্রভৃতি দানের ক্ষেত্রে হাইকোর্ট বিভাগের ক্ষমতা ১০৩। আপীল বিভাগের এখতিয়ার ১০৪। আপীল বিভাগের পরোয়ানা জারী ও নির্বাহ ১০৫। আপীল বিভাগ কর্তৃক রায় বা আদেশ পুনর্বিবেচনা ১০৬। সুপ্রীম কোর্টের উপদেষ্টামূলক এখতিয়ার ১০৭। সুপ্রীম কোর্টের বিধি-প্রণয়ন-ক্ষমতা ১০৮। "কোর্ট অব রেকর্ড" রূপে সুপ্রীম কোর্ট ১০৯। আদালতসমূহের উপর তত্ত্বাবধান ও নিয়ন্ত্রণ ১১০। অধস্তন আদালত হইতে হাইকোর্ট বিভাগে মামলা স্থানান্তর ১১১। সুপ্রীম কোর্টের রায়ের বাধ্যতামূলক কার্যকরতা ১১২। সুপ্রীম কোর্টের সহায়তা ১১৩। সুপ্রীম কোর্টের কর্মচারীগণ ১১৪। অধস্তন আদালত-সমূহ প্রতিষ্ঠা ১১৫। অধস্তন আদালতে নিয়োগ ১১৬। অধস্তন আদালতসমূহের নিয়ন্ত্রণ ও শৃঙ্খলা ১১৬ক। বিচারবিভাগীয় কর্মচারীগণ বিচারকার্য পালনের ক্ষেত্রে স্বাধীন ১১৭। প্রশাসনিক ট্রাইব্যুনালসমূহ ষষ্ঠ ক ভাগ-জাতীয়দল [সংবিধান (পঞ্চদশ সংশোধন) আইন, ২০১১ (২০১১ সনের ১৪ নং আইন)-এর ৪১ ধারাবলে বিলুপ্ত।] [বিলুপ্ত]
সপ্তম ভাগ: নির্বাচন
এই অংশে সংবিধানের ১১৮-১২৬ নং অনুচ্ছেদ বর্ণিত রয়েছে। অনুচ্ছেদগুলো হলো: ১১৮। নির্বাচন কমিশন প্রতিষ্ঠা ১১৯। নির্বাচন কমিশনের দায়িত্ব ১২০। নির্বাচন কমিশনের কর্মচারীগণ ১২১। প্রতি এলাকার জন্য একটিমাত্র ভোটার তালিকা ১২২। ভোটার-তালিকায় নামভুক্তির যোগ্যতা ১২৩। নির্বাচন-অনুষ্ঠানের সময় ১২৪। নির্বাচন সম্পর্কে সংসদের বিধান প্রণয়নের ক্ষমতা ১২৫। নির্বাচনী আইন ও নির্বাচনের বৈধতা ১২৬। নির্বাচন কমিশনকে নির্বাহী কর্তৃপক্ষের সহায়তাদান
অষ্টম ভাগ: মহা হিসাব-নিরীক্ষক ও নিয়ন্ত্রক
এই অংশে সংবিধানের ১২৭-১৩২- নং অনুচ্ছেদ বর্ণিত রয়েছে। অনুচ্ছেদগুলো হলো: ১২৭। মহা হিসাব-নিরীক্ষক পদের প্রতিষ্ঠা ১২৮। মহা-হিসাব নিরীক্ষকের দায়িত্ব ১২৯। মহা হিসাব-নিরীক্ষকের কর্মের মেয়াদ ১৩০। অস্থায়ী মহা হিসাব-নিরীক্ষক ১৩১। প্রজাতন্ত্রের হিসাব-রক্ষার আকার ও পদ্ধতি ১৩২। সংসদে মহা হিসাব-নিরীক্ষকের রিপোর্ট উপস্থাপন
সিমো হাওহা
প্রারম্ভিক জীবন
সিমো হাওহা রাশিয়ান সীমান্তবর্তী ফিনল্যান্ডের দক্ষিণাঞ্চলীয় অঙ্গরাজ্যের রউতইয়ার্ভিতে জন্মগ্রহণ করেন এবং ১৯২৫ সালে ফিনল্যান্ডের সেনাবাহিনীতে যোগদানের মাধ্যমে তার সামরিক জীবন শুরু করেন। ৮ ভাইবোনের মধ্যে তিনি ছিলেন তার পরিবারের ২য় সন্তান। যুদ্ধে অংশগ্রহণের পূর্বে হাওহা ছিলেন একজন সাধারণ কৃষক ও শিকারি। ২০ বছর বয়সে তিনি ফিনল্যান্ড সেনাবাহিনীর বেসামরিক স্বেচ্ছাসেবক শাখায় অংশগ্রহণ করেন এবং বিভিন্ন শ্যুটিং প্রতিযোগীতায় তিনি তার প্রতিভার পরিচয় দেন।
শীতকালীন যুদ্ধে অবদান
১৯৩৯ থেকে ১৯৪০ সাল পর্যন্ত চলা ফিনল্যান্ড এবং সোভিয়েত ইউনিয়নের মধ্যে শীতকালীন যুদ্ধে হাঁড়-কাঁপানো মাইনাস ৪০ ডিগ্রীর তাপমাত্রায় সিমো হাওহা ফিনিশীয় সেনাবাহিনীর হয়ে স্নাইপার হিসেবে নিজ দেশের জন্য যুদ্ধে লড়েছিলেন। ১৯৩০ এর দশকে যোসেফ স্তালিনের শাসনামলে মহান শুদ্ধিকরণের নামে সোভিয়েত ইউনিয়নে রাজনৈতিক অস্থিতিশীলতার দরুণ লাল ফৌজদের মধ্যে বিশৃঙ্খলতার কারণে শীতকালীন যুদ্ধে পাঠানোর সময় সোভিয়েত সেনাদের কোনরূপ সাদা-পোশাক প্রদান করা নি। যার ফলে বরফাঞ্চলে চিরাচরিত লাল পোশাকে সোভিয়েত সেনাবাহিনী আরো সহজে স্নাইপারদের লক্ষ্যবস্তুর কেন্দ্র হয়ে উঠে।
হাওহা বেশিরভাগ সময়ে শীতের ক্ষীণ আলোকেই স্নাইপিং-শিকারের উপযুক্ত সময় হিসেবে বেছে নিতেন। যার ফলে ১০০ দিনেরও কম সময়ে - দিনপ্রতি গড়ে ৫ জন করে সোভিয়েত সেনা তিনি নিধন করতে সক্ষম হয়েছিলেন।
সাধারণত যুদ্ধে স্নাইপারদের লক্ষ্যবস্তুর শিকার হওয়া সোভিয়েত সেনাদের সংখ্যা একজন স্নাইপার এবং যুদ্ধে তার সঙ্গীরা গুণে রাখতো এবং শুধুমাত্র মৃত সৈনিকদের সংখ্যাই ছিল স্নাইপারদের কৃতিত্ত্বের মানদন্ড। আর এভাবেই সিমো হাওহার হাতে শহীদ হওয়া সোভিয়েত সেনার সংখ্যা নির্ধারিত হয়েছিল। তবে কিছু বিরোধী তথ্যমতে, যুদ্ধের সময় "শ্বেত মৃত্যু" (মানে সিমো হাওয়া) ছিলো ফিনিশ অপপ্রচারণার অন্যতম একটি অংশ। আর ফিনিশীয় সেনাবাহিনীকে প্রেরণা যোগাতে এবং লাল ফৌজদের মধ্যে ভীতির সঞ্চার করতেই ফিনিশ সংবাদমাধ্যমগুলো এই অপপ্রচারকে হাতিয়ার করে সিমো হাওহাকে একটি অদৃশ্য সৈনিকের রূপ দান করেছিল।
তবে হাওহার বিভাগের কমান্ডার 'স্‌ভেনসন' ১৯৪০ সালের ১৭ই ফেব্রুয়ারি তারিখে সিমো হাওহাকে সম্মানসূচক রাইফেল পুরস্কার হিসেবে ভূষিত করার সময় হাওহার ভূয়সী প্রশংসা করতে গিয়ে তার স্নাইপিং রাইফেল দ্বারা মারা যাওয়া ২১৯ জন এবং মেশিন-বন্দুক দিয়ে হত্যা করা ২০০ এরও অধিক সংখ্যক রাশিয়ান সৈন্যর প্রসঙ উল্লেখ করেন। আর অন্যদিকে শীতকালীন যুদ্ধের অন্যতম ব্যক্তিত্ব এবং ফিনিশ পার্লামেন্টের সদস্য আনত্তি রানতামা তার লিখে যাওয়া দিনলিপিতে উল্লেখ করেছিলেন, শীতকালীন যুদ্ধ শুরু হওয়ার পর থেকে ১৯৪০ সালের মার্চের ৭ তারিখ আহত হওয়ার আগ পর্যন্ত হাওহার স্নাইপিং রাইফেল দ্বারা হত্যা হওয়া সোভিয়েত সেনার সংখ্যা ছিল ২৫৯ জন এবং আর বাকি ২০০ এর কিছু অধিক সেনা হাওহা হত্যা করেছিলেন তার সাব-মেশিন বন্দুক দিয়ে।
ফিনিশ সেনাবাহিনীর দস্তাবেজ থেকে পাওয়া হাওহা কর্তৃক হত্যা হওয়া সোভিয়েত সৈন্য সংখ্যার তালিকা (৩০ নভেমবর ১৯৩৯ সালে যুদ্ধের শুরু থেকে):
পি কে পেইজ
বহিঃসংযোগ
কানাডীয় সাহিত্য: বিচ্ছিন্ন ভাবনা, সুব্রত কুমার দাস, ঢাকা, ২০১৯, ISBN 978-984-504=317-5
আরবি ব্যাকরণ
আরবি ব্যাকরণ বা আরবি ভাষাবিজ্ঞান (النحو العربي আন-নাহু আল-আরাবি বা عُلُوم اللغَة العَرَبِيَّة উলুম আল-লুগাহ আল-আরাবিয়াহ), সংক্ষেপে নাহু, হল আরবি ভাষার ব্যাকরণ। আরবি ব্যাকরণ হল এমন একটি বিজ্ঞান যা অধ্যায়নের দ্বারা আরবি শব্দের শেষ অক্ষরের অবস্থা-বিধান (যের-যবর-পেশ ইত্যাদি প্রয়োগ) জানা যায় এবং বাক্য গঠনের পদ্ধতি সম্পর্কিত যাবতীয় জ্ঞান অর্জিত হয়। আরবি হল একটি সেমেটিক ভাষা। অন্যান্য সেমিটিক ভাষার ব্যাকরণের সাথে এ ভাষার ব্যাকরণের অনেক মিল রয়েছে।
ইতিহাস
প্রাচীনতম আরবি ব্যাকরণবিদ কে তা একটি বিতর্কিত বিষয়; কিছু সূত্র বলে যে তিনি হলেন আবু আল আসওয়াদ আদ-দুওয়ালি, আলী ইবনে আবি তালিবের কবি বন্ধু, যিনি খৃস্টাব্দ ৬০০-এর দশকের মাঝামাঝি আরবি জন্য একই বর্ণের ভিন্ন উচ্চারণের জন্য বৈশিষ্ট্যসূচক চিহ্ন এবং স্বরবর্ণ প্রতিষ্ঠা করেছিলেন, অন্যরা বলেন যে, প্রাচীনতম ব্যাকরণবিদ হলেন ইবনে আবি ইসহাক (মৃত্যু ৭৩৫/৬ খ্রিস্টাব্দ, হিজরি ১১৭)।
ইসলামের দ্রুত উত্থানের সাথে সাথে বসরা ও কুফার বিদ্যালয়গুলি অষ্টম শতাব্দীর শেষের দিকে আরবি ব্যাকরণের নিয়মগুলি আরও বিকশিত করেছিল। বসরা স্কুল থেকে সাধারণত আবু আমর ইবনে আল-আলা প্রতিষ্ঠিত হিসাবে বিবেচিত, দুই প্রতিনিধি এই ক্ষেত্রটির জন্য গুরুত্বপূর্ণ ভিত্তি স্থাপন করেছিলেন। এদের মধ্যে একজন হলেন আল-খলিল ইবনে আহমদ আল-ফারাহাদি। তিনি প্রথম আরবি অভিধান এবং আরবি ছন্দঃশাস্ত্র গ্রন্থ রচনা করেছিলেন। আর দ্বিতীয় জন হলেন তাঁর ছাত্র সিবাওয়াহ, যিনি আরবি ব্যাকরণের তত্ত্ব সম্পর্কিত প্রথম বইটি রচনা করেছিলেন। কুফা স্কুল থেকে, আল-রুআসিকে সর্বজনীনভাবে প্রতিষ্ঠাতা হিসাবে স্বীকৃতি দেওয়া হয়েছে, যদিও তার নিজস্ব লেখাগুলি অবর্তমান হিসাবে বিবেচিত হয়।
বিভাগ
শাস্ত্রীয় আরবী ব্যাকরণের জন্য ব্যাকরণ-বিজ্ঞান পাঁচটি শাখায় বিভক্ত: